Barna: Nu am negociat nimic cu AUR. "Avem o moţiune de cenzură pregătită".
Viceprim-ministrul României, Dan Barna, susține că nu au existat negocieri purtate cu AUR. Barna: "Florin Cîţu ar putea să rezolve mult mai simplu această situație".
"Nu am negociat nimic (cu AUR – n.r.). Avem o moțiune de cenzură pregătită, pe care am deschis-o tuturor parlamentarilor. Au avut loc discuții. Cei de la AUR au spus că vor susține moțiune. Este o miză importată ca această coaliție să poată merge mai departe cu un nou premier. (…) Avem această moțiune pregătită. Vom avea o ședință a coaliției mâine (vineri – n.r.) vom încerca calea elegantă, calea firească şi vom spune că o demisie de onoare a premierului Florin Cîţu ar putea să rezolve mult mai simplu această situație", spune la Digi 24 Dan Barna.Copreşedintele USR PLUS susţine că nu este nicio colaborare cu AUR."În Parlament pe unele teme partide cu agende fundamental diferite pot să coincidă. Când vorbim de o moţiune de cenzură în care un guvern care nu mai are sprijin este un vot de conjunctură pe un subiect important", explică Barna.Deputatul USR PLUS Ionuţ Moşteanu a anunţat că reprezentanţii formaţiunii au discutat cu AUR şi că împreună au 122 de semnături, deci pot depune o moţiune de cenzură împotriva Guvernului Cîţu.